joelniklaus/EU_Wikipedias huggingface dataset:
Έρημος της Ιουδαίας

Η ιουδαϊκή έρημος ή η έρημος της Ιουδαίας (· ) είναι έρημος στο Ισραήλ και τη Δυτική Όχθη, η οποία βρίσκεται ανατολικά της Ιερουσαλήμ και κατηφορίζει στη Νεκρά Θάλασσα.

Γεωγραφία
Η έρημος της Ιουδαίας εκτείνεται από το βορειοανατολικό Νεγκέβ στα ανατολικά του Μπέιτ Ελ και χαρακτηρίζεται από φυσικές αναβαθμίδες με βάραθρα. Καταλήγει σε έναν απότομο κρημνό που πίπτει προς τη Νεκρά Θάλασσα και την κοιλάδα του Ιορδάνη. Αρκετά ουάντι διασχίζουν την έρημο της Ιουδαίας από τα βορειοανατολικά προς τα νοτιοανατολικά και έχει πολλές χαράδρες, οι περισσότερες από αυτές βαθιές, από 366 μέτρα στα δυτικά έως 183 μέτρα στα ανατολικά. Η έρημος της Ιουδαίας είναι μια περιοχή με ιδιαίτερη μορφολογική δομή κατά μήκος ανατολικά των Ιουδαϊκών Ορέων.

Μερικές φορές είναι γνωστή ως יְשִׁימוֹן Γεσιμόν, που σημαίνει έρημος ή αγριότοπος, ή ακόμα Ερημότοπος του Ιούδα ή Ερημιά της Ιουδαίας, μεταξύ άλλων.

Συλλογή

Παραπομπές

Γεωγραφία του Ισραήλ
Γεωγραφία της Παλαιστίνης
Ιουδαία
Κατερίνα Κουβουτσάκη

Η Κατερίνα Κουβουτσάκη (5 Σεπτεμβρίου 1997, Χανιά) είναι Ελληνίδα μοντέλο. Είναι η νικήτρια του διαγωνισμού  Star GS Hellas 2021.

Καριέρα 
Στις 2 Οκτωβρίου 2021, η Κουβουτσάκη στέφθηκε Star GS Hellas 2021. Στο τέλος της εκδήλωσης, διαδέχθηκε την απερχόμενη κάτοχο του τίτλου, Κατερίνα Ψύχου.

Παραπομπές 

Ελληνίδες μοντέλα
Σπύρος Λιναρδάτος

Ο Σπύρος Λιναρδάτος (1923, Ληξούρι - 15 Οκτωβρίου 2004, Αθήνα) ήταν Έλληνας δημοσιογράφος, μεταφραστής, ιστορικός συγγραφέας, αντιστασιακός και πολιτικός. Συνέγραψε πολλά έργα ιστορικού περιεχομένου, ενώ μετέφρασε στα ελληνικά, πονήματα γνωστών δημιουργών.

Βιογραφικά στοιχεία

Ο Λιναρδάτος υπήρξε κομμουνιστής από νεαρή ηλικία, μέλος της ΟΚΝΕ και της ΕΠΟΝ κατά τη διάρκεια της κατοχής, με σημαντική δράση. Το 1942 ήταν ο πρώτος φοιτητής που οι κατοχικές αρχές εκτόπισαν στη Χαλκίδα. Απόφοιτος της Νομικής Σχολής Αθηνών, μετά την Απελευθέρωση ασχολήθηκε με τη δημοσιογραφία. Από το 1946 ξεκίνησε να αρθρογραφεί, μεταξύ άλλων, στις εφημερίδες Ριζοσπάστης, Αυγή, Ελληνική Ημέρα, κ.α.

Κατά τη διάρκεια του εμφυλίου, ο Λιναρδάτος συνελήφθη για τη δράση του στην κατοχή και εξορίσθηκε στην Ικαρία, στον Άη Στράτη και στη Μακρόνησο, από το 1948 έως το 1952. Από το 1961 έως το 1968 διετέλεσε αναπληρωματικό μέλος της Κ.Ε. του ΚΚΕ, ενώ προηγουμένως (από το 1956) ήταν μέλος της διοικούσας επιτροπής της ΕΔΑ. Κατά τη διάρκεια της δικτατορίας εξορίστηκε εκ νέου, στη Γιούρα και στη Λέρο. Μετά τη Μεταπολίτευση τάχθηκε στο πλευρό του Ηλία Ηλιού.

Από το 1974 έως το 1991, ο Λιναρδάτος εργάστηκε στη εφημερίδα Το Βήμα. Έφυγε από τη ζωή σε ηλικία 81 ετών, κηδεύτηκε τη Δευτέρα 18 Οκτωβρίου 2004 και ενταφιάστηκε στο Α' Νεκροταφείο Αθηνών.

Συγγραφικό έργο
Συνέγραψε, μεταξύ άλλων, τα βιβλία «Πως φτάσαμε στην 4η Αυγούστου» («Θεμέλιο», 1965), «Από τον Εμφύλιο στη Χούντα» (1978 - 1986, «Παπαζήσης», 5τομο), «Η Κύπρος έως την Ανεξαρτησία» (στο πλαίσιο συλλογικού έργου, «Gutenberg», 1972), «Ο Πόλεμος του 1940-'41 και η Μάχη της Κρήτης» («Προσκήνιο», 1995), «Πολιτικοί και Πολιτική» («Προσκήνιο», 1999), «Η 4η Αυγούστου» («Θεμέλιο», 1966), «Ο Ιωάννης Μεταξάς και οι Μεγάλες Δυνάμεις (1936-1940)» («Προσκήνιο», 1994). Εξέδωσε τις ακόλουθες μεταφράσεις: «Η Ζωή του Σαρλώ» (1954), Έμιλ Λούντβιχ, «Τρεις Τιτάνες: Μιχαήλ Άγγελος, Ρέμπραντ, Μπετόβεν» («Γκοβόστης», 1955), Στέφαν Τσβάιχ, «Ο Φόβος» («Γκοβόστης», 1955) και «Μικρή, Πολιτική Εγκυκλοπαίδεια» (Εκδόσεις '70, 1970). Επίσης, συνεργάστηκε με τα περιοδικά Αντί, Ταχυδρόμος, Οικονομικός Ταχυδρόμος, κ.α.

Παραπομπές

Έλληνες ιστορικοί
Έλληνες δημοσιογράφοι
Έλληνες μεταφραστές
Έλληνες κομμουνιστές
Έλληνες Αντιστασιακοί
Μέλη της ΕΠΟΝ
Simeis 147

Το Simeis 147, γνωστό και ως «Νεφέλωμα Σπαγγέτι», SNR G180.0-01.7 ή Sharpless 2-240 (Sh2-240), είναι υπόλειμμα υπερκαινοφανούς (SNR) στον Γαλαξία μας, στα σύνορα των αστερισμών Ηνιόχου και Ταύρου (εκτείνεται κυρίως στον δεύτερο). Ανακαλύφθηκε το 1952 από το Αστροφυσικό Αστεροσκοπείο της Κριμαίας με τηλεσκόπιο Schmidt-Cassegrain 25 ιντσών. Γενικώς είναι δύσκολο να παρατηρηθεί λόγω της εξαιρετικά χαμηλής φωτεινότητάς του.

Η νεφελώδης περιοχή είναι αρκετά μεγάλη, με σχεδόν σφαιρικό κέλυφος και νηματώδη δομή. Το υπόλοιπο έχει φαινόμενη διάμετρο περίπου 3 μοίρες, εκτιμώμενη απόσταση περίπου 3.000 (± 350) έτη φωτός και ηλικία περίπου 40.000 έτη.

Πιστεύεται ότι μετά την αστρική έκρηξή του άφησε πίσω του το νεφέλωμα και έναν περιστρεφόμενο αστέρα νετρονίων στον πυρήνα του, τον πάλσαρ PSR J0538+2817. Οι αμυδρές πτέρυγες του νεφελώματος καλύπτουν περισσότερες από 3 x 3 μοίρες.

Εξωτερικοί σύνδεσμοι 
 https://apod.nasa.gov/apod/ap201210.html
 https://www.astrobin.com/full/328988/0/#
 https://www.nebulaphotos.com/sharpless/sh2-240/

Παραπομπές

Υπολείμματα υπερκαινοφανών
Ταύρος (αστερισμός)
Ομηρικό ζήτημα

Ομηρικό ζήτημα ονομάζεται στην ιστορία της κλασσικής φιλολογίας το σύνολο των αμφιβολιών που σχετίζονται με την ταυτότητα του Ομήρου, τη συγγραφή της Ιλιάδας και της Οδύσσειας και την ιστορικότητά τους (ειδικά όσον αφορά την Ιλιάδα). Το ζήτημα έχει τις ρίζες του στην Ελληνιστική περίοδο και τους Αλεξανδρινούς, και πιο πρόσφατα στον 18ο αιώνα και τις ιδέες του Φρίντριχ Αουγκούστ.

Τα κύρια αντικείμενα του Ομηρικού Ζητήματος αποτελούν οι εξής ερωτήσεις:

«Ποιος είναι ο Όμηρος;» 
«Είναι η Ιλιάδα και η Οδύσσεια ενός ή πολλών συγγραφέων»
«Από ποιον, πότε, πού και υπό ποιες συνθήκες συντάχθηκαν τα έπη;» 
«Πόσο αξιόπιστη είναι η παράδοση που ενσωματώνεται στα ομηρικά ποιήματα;» 
«Μέχρι πότε μπορούν να χρησιμοποιηθούν τα στοιχεία των Ομηρικών επών»

Παραπομπές

 Όμηρος Οδύσσεια  Ιλιάδα
Συγκρουόμενα

Τα συγκρουόμενα είναι μικρά ηλεκτρικά αυτοκίνητα που αντλούν ενέργεια από το δάπεδο ή/και την οροφή και τα οποία ενεργοποιούνται και απενεργοποιούνται εξ αποστάσεως από έναν χειριστή. Σκοπός τους δε αποτελεί η σύγκρουση μεταξύ των αυτοκινήτων, για αυτό και λέγονται «συγκρουόμενα».

Τα αυτοκίνητα τροφοδοτούνται συνήθως με τρεις μεθόδους. Η παλαιότερη και πιο κοινή μέθοδος χρησιμοποιεί αγώγιμο δάπεδο και οροφή με αντίθετες πολικότητες ισχύος. Οι επαφές κάτω από το όχημα αγγίζουν το πάτωμα ενώ εξάρτημα επαφής τοποθετημένο σε στύλο αγγίζει την οροφή, σχηματίζοντας ένα πλήρες κύκλωμα.

Μια νεότερη μέθοδος χρησιμοποιεί εναλλασσόμενες λωρίδες μετάλλου στο δάπεδο που χωρίζονται με μονωτικά διαχωριστικά και χωρίς πλέγμα οροφής. Οι λωρίδες μεταφέρουν το ρεύμα τροφοδοσίας και τα αυτοκίνητα είναι αρκετά μεγάλα ώστε το όχημα να καλύπτει τουλάχιστον δύο λωρίδες ανά πάσα στιγμή. Μια σειρά πινέλων κάτω από κάθε αυτοκίνητο πραγματοποιεί τυχαία επαφή με τις λωρίδες και η πολικότητα τάσης σε κάθε επαφή είναι διατεταγμένη ώστε να παρέχει πάντα ένα σωστό και πλήρες κύκλωμα για τη λειτουργία του οχήματος. 

Αρχικά, τα συγκρουόμενα κατασκευάζονταν από κασσίτερο. Τα αδέλφια Luss κατασκεύασαν το πρώτο σώμα από υαλοβάμβακα το 1959

Παραπομπές

 Διασκέδαση Ηλεκτρισμός
Μαύρος ήλιος

Ο Μαύρος ήλιος (γερμανικά: Schwarze Sonne) είναι ένα σύμβολο σε σχήμα ηλιακού τροχού (γερμανικά: Sonnenrad)  που χρησιμοποιήθηκε μεταπολεμικά από ακροδεξιές και αποκρυφιστικές ομάδες. Το 1933, ο Χάινριχ Χίμλερ, επικεφαλής των SS, απέκτησε το Wewelsburg, ένα κάστρο κοντά στο Paderborn της Γερμανίας. Εκεί, σκόπευε να μετατρέψει το κτίριο σε κέντρο για τα SS και μεταξύ 1936 και 1942 διέταξε την επέκταση του κτιρίου και την ανοικοδόμησή του για τελετουργικούς σκοπούς. Κατά την επέκταση και ανακαίνιση, στην είσοδο του βόρειου πύργου, σχεδιάστηκε το σύμβολο (εικόνα πάνω δεξιά).

Η επιδιωκόμενη σημασία του συμβόλου παραμένει άγνωστη. 

Ορισμένοι επιστήμονες πιστεύουν ότι το σύμβολο προέρχεται από τα μοτίβα που βρέθηκαν σε διακοσμητικούς δίσκους Μεροβίγγειας.

Παραπομπές

 Ναζισμός Ναζιστική Γερμανία Σύμβολα
Χρυσός Μόσχος

Σύμφωνα με την Αγία Γραφή, ο χρυσός μόσχος (עֵגֶּל הַזָהָב ‘gelggel hazāhāv) ήταν είδωλο που φτιάχτηκε από τους Ισραηλίτες όταν ο Μωυσής ανέβηκε στο όρος Σινά. Αναφέρεται για πρώτη φορά στο Βιβλίο της Εξόδου

Η λατρεία των ταύρων ήταν κοινή σε πολλούς πολιτισμούς. Στην Αίγυπτο, από όπου οι Ισραηλίτες ξεκίνησαν για τη Γη της Επαγγελίας, ο Άπις, ήταν ταυρόμορφη θεότητα της οποίας τη λατρεία οι Ισραηλίτες αναβίωσαν.

Παραπομπές

ΜωυσήςΙουδαϊκή τέχνηΒιβλίο της Εξόδου
Bielenda

Η Bielenda (προφέρεται: Μπιελέντα), ή BIELENDA Kosmetyki Naturalne, είναι πολωνική οικογενειακή εταιρεία καλλυντικών που ιδρύθηκε το 1990 από την Μπαρμπάρα Μπιελέντα. Η εταιρεία πωλεί προϊόντα για επαγγελματική και καταναλωτική χρήση, για περιποίηση προσώπου, σώματος και μαλλιών. Αυτά τα προϊόντα περιλαμβάνουν κρέμες, μάσκες, scrub, βάλσαμα, καλλυντικά αδυνατίσματος, προϊόντα περιποίησης για τον ήλιο, προϊόντα προσωπικής φροντίδας, σκευάσματα περιποίησης μαλλιών και χτενίσματος, καθώς και έλαια λουτρών αρωματοθεραπείας. Η εταιρεία εργάζεται για τη δημιουργία ενός δικτύου καλλυντικών και αισθητικών κέντρων, προσφέροντας θεραπείες ομορφιάς και αισθητικές θεραπείες. Όλα τα προϊόντα Bielenda αναπτύσσονται και παράγονται στην Πολωνία.

Η εταιρεία πωλεί τα προϊόντα της στη Γαλλία, στη Γερμανία, στο Ηνωμένο Βασίλειο, στη Λετονία, στο Μαυροβούνιο, στη Σλοβενία, στη Σλοβακία, στην Τσεχία, στην Ουγγαρία, στην Αυστρία, στη Λιθουανία, στην Εσθονία, στη Σουηδία, στη Φινλανδία, στις ΗΠΑ, στον Καναδά, στην Ελλάδα, στην Ουκρανία και στο Καζακστάν.

Παραπομπές 

Πολωνικά εμπορικά σήματα
Λας Κρούσες

Το Λας Κρούσες ή Λας Κρούσις (Las Cruces, New Mexico), είναι η δεύτερη μεγαλύτερη σε πληθυσμό πόλη στην πολιτεία Νέο Μεξικό των Ηνωμένων Πολιτειών Αμερικής και έδρα της κομητείας Ντόνια Άνα. Στην απογραφή του 2020 ο πληθυσμός της ήταν 111.385 κάτοικοι, καθιστώντας την τη μεγαλύτερη πόλη στο νότιο Νέο Μεξικό. Η μητροπολιτική περιοχή του Λας Κρούσες, έχει σχεδόν τον διπλάσιο πλυθυσμό, αριθμώντας πάνω από 217.522 κατοίκους. 

Η ονομασία της πόλεως είναι ισπανική φράση που κατά λέξη σημαίνει «οι σταυροί» και συνεκδοχικά «το σταυροδρόμι».

Το Λας Κρούσες αποτελεί το οικονομικό και γεωγραφικό κέντρο της Κοιλάδας Μεσίλα, αγροτικής περιοχής εντός του πεδίου προσχώσεων του Ρίο Γκράντε, ο οποίος κυλά στα δυτικά της πόλεως. Στην πόλη έχει την έδρα του το Πολιτειακό Πανεπιστήμιο του Νέου Μεξικού (NMSU), ενώ κοντά βρίσκεται το Κέντρο Δοκιμών Χουάιτ Σαντς (White Sands Test Facility) της NASA και το Πεδίο δοκιμών βαλλιστικών πυραύλων του Χουάιτ Σαντς του αμερικανικού στρατού. Στο τοπίο της πόλεως κυριαρχούν τα Όρη Όργκαν στα ανατολικά, ενώ από τις άλλες πλευρές υπάρχουν τα Όρη Ντόνια Άνα, τα Όρη Ρομπλέντο και η κορυφή Πικάτσο.

Η Spaceport America, που έχει τα γραφεία της στο Λας Κρούσες, έχει εκτελέσει αρκετές επιτυχημένες επανδρωμένες υποτροχιακές διαστημικές πτήσεις από τις εγκαταστάσεις της 89 χιλιόμετρα βόρεια από την πόλη, συνεργαζόμενη και με τη Virgin Galactic, που επίσης έχει την έδρα της στην πόλη.

Γεωγραφία
Το Λας Κρούσες είναι κτισμένο σε μέσο υψόμετρο περίπου 1.191 μέτρα πάνω από τη μέση επιφάνεια της θάλασσας, σε γεωγραφικές συντεταγμένες του κέντρου του 32°18΄52΄ Βόρειο πλάτος και 106°46΄44΄΄ Δυτικό μήκος. Περιβάλλεται από βουνά και βρίσκεται πραγματικά στο κέντρο της Καλδέρας Όργκαν, που διαμορφώθηκε από μεγάλη ηφαιστειακή έκρηξη πριν από 32 εκατομμύρια έτη και τα όριά της είναι τα όρη Ντόνια Άνα στα βόρεια της πόλεως και τα Όρη Όργκαν 16 χιλιόμετρα στα ανατολικά της. Η πόλη, αλλά και όλη η Κομητεία Ντόνια Άνα βρίσκονται μέσα σε έρημο, συγκεκριμένα στην οικοπεριοχή της Ερήμου της Τσιουάουα. Το Λας Κρούσες απέχει 362 χιλιόμετρα από την Αλμπουκέρκη και 68 χιλιόμετρα από το Ελ Πάσο (Τέξας), ενώ βρίσκεται μόλις 66 χιλιόμετρα βόρεια από τα σύνορα ΗΠΑ-Μεξικού, όπου η μικρή πόλη Σάνλαντ Παρκ.

Ο μεγάλος ποταμός Ρίο Γκράντε χωρίζει στα δύο την Κοιλάδα Μεσίλα και περνά δυτικά από το Λας Κρούσες, παρέχοντας νερό για άρδευση των εντατικών καλλιεργειών που περιβάλλουν την πόλη. Τώρα πλέον η κοίτη του Ρίο Γκράντε γεμίζει τελείως μόνο όταν ανοίγουν τα φράγματα που υπάρχουν πιο πάνω στον ρου του. Εξαιτιας των συνθηκών ξηρασίας, που ενισχύονται από την κλιματική αλλαγή, ο ποταμός έχει συχνότερα μικρή ποσότητα υδάτων. Πριν την έναρξη της έντονης γεωργοκτηνοτροφικής δραστηριότητας, η θαμνώδης βλάστηση της ερήμου εκτεινόταν στην κοιλάδα and catclaw acacia (Acacia greggii).

Παραπομπές

Εξωτερικοί σύνδεσμοι 
 Επίσημος ιστότοπος
 Γραφείο Συνεδρίων και Επισκεπτών
 Το Λας Κρούσες στο DMOZ
 Το Λας Κρούσες στα Βικιταξίδια

Λας Κρουσες
Immune (ράπερ)

Ο Immune (γενν. Αθήνα, 21 Ιανουαρίου 1995) είναι Έλληνας ράπερ, μέλος του δισκογραφικού label Barcode Crew.

Καριέρα

Τραγούδια και μουσικές συνεργασίες 
Το πρώτο κομμάτι του καλλιτέχνη με τίτλο "Oldschool Vibes", κυκλοφορεί στις 19 Μαΐου του 2020, στο κανάλι της Barcode Entertainment.  Μόλις δύο μήνες αργότερα, κυκλοφορεί το single "Francis Ngannou".

Η πρώτη του συνεργασία κυκλοφορεί τον Σεπτέμβριο του 2020, με τον Mente Fuerte της OffBeat Records, στο κομμάτι "Winners", το οποίο είναι και το πρώτο του κομμάτι που συνοδεύεται από video clip. 

Ακολουθούν 3 κυκλοφορίες κομματιών του, και συγκεκριμένα το "Paul Pierce" στις 13 Δεκεμβρίου του 2020, το "Comeback" στις 30 Δεκεμβρίου του 2020, και το "Mandown" στις 20 Ιανουαρίου 2021. Κυκλοφορεί το single "Da Luz" τον Φεβρουάριο του 2021, και προετοιμάζει έτσι το έδαφος για την κυκλοφορία του τραγουδιού "Solfège", συνοδευόμενο από video clip,  του οποίου την μουσική παραγωγή έχει αναλάβει ο θρυλικός μουσικός παραγωγός Eversor, με τον οποίο συνεργάζεται ξανά και κυκλοφορούν λίγες μέρες μετά το "Free Man", για την εμφάνιση του Immune στην διαδικτυακή σειρά "Raps On The Run". 

Ακολουθούν κυκλοφορίες κάποιων ακόμα single, όπως το "Texas", το "Glow", και το "Babel", το οποίο κυκλοφόρησε ως δώρο για τους ακροατές του, για την στήριξη που του έχουνε δείξει στον πρώτο χρόνο της καριέρας του. Συμμετείχε σε τρία κομμάτια (Free Lupo, Hroma, BCC Gang) στον δίσκο του αδερφικού του φίλου, και γιο του ιδρυτή του Barcode Crew, Rack. Ένα χρόνο μετά συμμετείχε στο τραγούδι "Το μέρος" σε συνεργασία με τον Rack ,τον Strat και τον Haik για τον δίσκο "Rackattack 2".

Το κομμάτι του που ξεχώρισε, ένα μήνα μετά, είναι το Anthem. Σημείωσε τρομερή επιτυχία, και έγινε ύμνος για τους ακροατές της rap μουσικής.
Η επόμενη μουσική του επιτυχία, είναι το "Moonwalk", το οποίο κυκλοφόρησε στις 16 Σεπτεμβρίου του 2021, και την μουσική παραγωγή του κομματιού έχουν αναλάβει ο Dof Twogee και ο Solid. 
Επίσης, στις 25 Οκτωβρίου κυκλοφόρησε στο YouTube το τραγούδι Funeral.

Ο πρώτος του δίσκος 
Στις 29 Οκτωβρίου του 2021 κυκλοφόρησε το πρώτο του προσωπικό άλμπουμ με τίτλο "PROMETHEUS"  αποτελούμενο από 26 τραγούδια στο Spotify. Το LP κυριάρχησε γρήγορα στις θέσεις των ελληνικών ψηφιακών charts με την Lifo να το καθιστά ανάμεσα στα κορυφαία ελληνικά άλμπουμ της χρονιάς.

Συνεντεύξεις και συνεργασίες 
Τον Σεπτέμβριο του 2020, εμφανίζεται ως καλεσμένος στην διαδικτυακή σειρά "Dof Sessions" με το κομμάτι "Muezzin", κινήσεις οι οποίες τον έφεραν σε επαφή με ένα ευρύτερο κοινό και τον ανέδειξαν ως έναν από τους πιο πολλά υποσχόμενους ανερχόμενους rappers.  

Η πρώτη του τηλεοπτική συνέντευξη πραγματοποιείται στις 23 Μαρτίου 2021, όπου και παρευρίσκεται ως καλεσμένος στην εκπομπή "House Of Barz" του τηλεοπτικού καναλιού Mad. 

Τον Δεκέμβριο του 2021, ταξίδεψε στο Ηνωμένο Βασίλειο προκειμένου να εμφανιστεί στο διεθνές μουσικό show Plugged In W/Fumez The Engineer της βρετανικής εταιρίας παραγωγής Press Media.

Δισκογραφία

Album / EP's
Immune - Prometheus (29/10/2021)

Εξωτερικοί Σύνδεσμοι 
 Ο Immune στο Instagram
 Ο Immune στο Facebook

Λίστα Παραπομπών 

Ελληνικό hip hop
Έλληνες ράπερ
Λιμνιώνας Εύβοιας

Ο Λιμνιώνας  είναι παραθαλάσσιος οικισμός και παραλία στην κεντρική Εύβοια και την Περιφερειακή Ενότητα Εύβοιας ο οποίος βρίσκεται στα παράλια του Αιγαίου πελάγους και του ομώνυμου κόλπου σε υψόμετρο 40 μέτρα. Απέχει περίπου 45 χλμ. Β.-ΒΑ. από την Χαλκίδα και 32 χλμ. Β.-ΒΑ. από την Ψαχνά (έδρα δήμου). Είναι γνωστός για την παραλία του που αποτελεί δημοφιλή παραθεριστικό προορισμό, είναι αμμώδης και ψιλό μαύρο βότσαλο ενώ τα νερά της είναι αρκετά βαθιά και πεντακάθαρα. Ως ξεχωριστός οικισμός αναφέρεται για πρώτη φορά το 1928 να απογράφεται στην κοινότητα Αγίας Σοφίας. Σύμφωνα με το σχέδιο Καλλικράτης μαζί με την Αγία Σοφία, τους Μύλους και τα Πηγάδια αποτελούν την τοπική κοινότητα Αγίας Σοφίας που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 έχει 53 κατοίκους.

Εξωτερικοί σύνδεσμοι 

 Limnionas beach - παραλία του Λιμνιώνα Εύβοια στο https://www.youtube.com/
 Ο ιστότοπος http://limnionas.blogspot.com/

Παραπομπές 

Δήμος Διρφύων - Μεσσαπίων
Χωριά του νομού Εύβοιας
Αγία Σοφία Εύβοιας

Η Αγία Σοφία είναι ημιορεινό χωριό στην κεντρική Εύβοια και την Περιφερειακή Ενότητα Εύβοιας.

Γεωγραφικά - Ιστορικά στοιχεία 
Η Αγία Σοφία βρίσκεται στο βάθος κατάφυτης κοιλάδας η οποία διαρρέεται από ένα χείμαρρο, ανάμεσα στα βουνά Γερακοβούνι (βόρεια - υψομ. 1.227 μ.) και Καλπακόβραχος (νότια - υψομ. 1.176 μ.) σε υψόμετρο 260 μέτρα. Απέχει περίπου 41 χλμ. Β.-ΒΑ. από την Χαλκίδα και 27 χλμ. Β.-ΒΑ. από την Ψαχνά (έδρα δήμου). Η ονομασία του χωριού, σύμφωνα με την τοπική παράδοση, οφείλεται  στο παλιό βυζαντινό εκκλησάκι της Αγίας Σοφίας στον γειτονικό Λιμνιώνα που αποτελεί το επίνειο και παραλία του.

Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Διρφύων. Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με τον  Λιμνιώνα, τους Μύλους και τα Πηγάδια αποτελούν την τοπική κοινότητα Αγίας Σοφίας που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 έχει 168 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 46,749 χμ² (2011).

Πληθυσμός

(σε παρένθεση ο πληθυσμός της τοπικής κοινότητας)

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, εκδ. 1996, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ) 

Δήμος Διρφύων - Μεσσαπίων
Χωριά του νομού Εύβοιας
Χαλινός (πέος)

Ο χαλινός της ακροποσθίας, ή απλά χαλινός, είναι μια λεπτή δερματική πτυχή που βρίσκεται στο πίσω μέρος της βαλάνου και συνδέει την κεφαλή με το κυρίως σώμα του πέους. Το δέρμα του χαλινού είναι αρκετά ελαστικό, για να διευκολύνει την κύλιση της ακροποσθίας προς τα πίσω και την αποκάλυψη της βαλάνου κατά τη στύση. Μετά το πέρας της στύσης, βοηθά στην αυτόματη επαναφορά του δέρματος στην αρχική του θέση. 

Ο χαλινός συγκαταλέγεται στα σημεία του πέους με την υψηλότερη ευαισθησία. Το Δέλτα του χαλινού, καθώς και η στεφάνη της βαλάνου που τον περιβάλλει, είναι σημεία που ανταποκρίνονται εξαιρετικά κατά τη διέγερση.

Στις νεαρές ηλικίες, ο χαλινός ενδέχεται να παρουσιάζει μικρότερη ελαστικότητα, καθώς τα γεννητικά όργανα δεν έχουν πλήρως ωριμάσει. Κατά τη διάρκεια της εφηβείας, η κύλιση του χαλινού προς τα πίσω γίνεται σταδιακά ευκολότερη, ενώ στους ενήλικες άντρες ο χαλινός μπορεί να διαταθεί πλήρως κατά τη στύση. Σε κάθε περίπτωση, ο χειρισμός της περιοχής πρέπει να γίνεται με προσοχή για την αποφυγή μικροτραυματισμών. 

Σε ένα μικρό ποσοστό ανδρών, ο χαλινός μπορεί να είναι κοντύτερος ή να μην εμφανίζει την απαιτούμενη ελαστικότητα. Το φαινόμενο αυτό ονομάζεται βραχύς χαλινός. Οι συχνότερες επιπτώσεις του είναι η δυσκολία αποκάλυψης της βαλάνου ή οι ενοχλήσεις κατά τη στύση και τις σεξουαλικές επαφές. Η ορθή διάγνωση του φαινομένου γίνεται από ειδικό γιατρό. Εάν το φαινόμενο είναι αρκετά σοβαρό, μπορεί να διορθωθεί με μια σύντομη επέμβαση.

Δείτε επίσης 
Βάλανος (ανατομία)
Ραφή πέους
Ανθρώπινο πέος

Παραπομπές

Ανατομία
No Time to Die

Το No Time to Die (σε ελληνική απόδοση: Δεν υπάρχει χρόνος να πεθάνεις) είναι μια κινηματογραφική κατασκοπευτική ταινία του 2021 και η 25η της σειράς Τζέιμς Μποντ που παράγεται από την Eon Productions. Πρωταγωνιστεί ο Ντάνιελ Κρεγκ στην πέμπτη και τελευταία του ταινία ως ο φανταστικός Βρετανός πράκτορας της MI6 Τζέιμς Μποντ. Η σκηνοθεσία είναι του Κάρι Φουκουνάγκα και το σενάριο είναι των Φουκουνάγκα, Νιλ Πάρβις, Ρόμπερτ Γουάντ και της Φοίβης Βάλλερ-Μπριτζ. Στους υποστηρικτικούς ρόλους είναι οι Λεά Σεϊντού, Κρίστοφ Βαλτς, Άνα ντε Άρμας, Ράμι Μάλεκ, Λασάνα Λιντς και ο Ραλφ Φάινς. Σε αυτή την ταινία, ο Τζέιμς Μποντ, ο οποίος έχει εγκαταλείψει την ενεργό υπηρεσία με την MI6, στρατολογείται από τη CIA για να βρει έναν απαχθέντα επιστήμονα, κάτι που οδηγεί σε μια αναμέτρηση με έναν ισχυρό αντίπαλο. 

Η ανάπτυξη της 25ης ταινίας ξεκίνησε το 2016 και είναι η πρώτη ταινία που διανέμεται από την Universal Pictures, η οποία απέκτησε τα δικαιώματα διεθνούς διανομής μετά τη λήξη του συμβολαίου της Sony Pictures μετά την κυκλοφορία της ταινίας Spectre το 2015. Η United Artists Releasing κατέχει τα δικαιώματα διανομής για την Βόρεια Αμερική, καθώς και τα παγκόσμια ψηφιακά και τηλεοπτικά δικαιώματα, ενώ η Universal κατέχει επίσης τα παγκόσμια δικαιώματα για οικιακά μέσα. 

Ο Ντάνι Μπόιλ ήταν αρχικά υποψήφιος για να σκηνοθετήσει και να συνυπογράψει το σενάριο με τον Τζον Χοτζ Και οι δύο αποχώρησαν τον Αύγουστο του 2018 λόγω δημιουργικών διαφορών και ο Φουκουνάγκα ανακοινώθηκε ως αντικαταστάτης του Μπόιλ ένα μήνα αργότερα. Το μεγαλύτερο μέρος του καστ είχε υπογράψει μέχρι τον Απρίλιο του 2019. Η κύρια κινηματογράφηση ήταν από τον Απρίλιο έως τον Οκτώβριο του 2019, ενώ ο τελικός τίτλος ανακοινώθηκε τον Αύγουστο του 2019.

Το No Time to Die έκανε την παγκόσμια πρεμιέρα του στο Royal Albert Hall στο Λονδίνο στις 28 Σεπτεμβρίου 2021 και κυκλοφόρησε στους κινηματογράφους στις 30 Σεπτεμβρίου 2021 στο Ηνωμένο Βασίλειο και στις 8 Οκτωβρίου 2021 στις ΗΠΑ μετά από καθυστέρηση λόγω της αποχώρησης του Μπόιλ και αργότερα από την Πανδημία του COVID-19. Η ταινία έλαβε γενικά θετικές κριτικές, με πολλούς να θεωρούν ότι είναι η κατάλληλη κατάληξη για τον ρόλο του Κρεγκ ως Μποντ και έχει έσοδα περισσότερα από 774 εκατομμύρια δολάρια παγκοσμίως, καθιστώντας την την τέταρτη ταινία με τις περισσότερες εισπράξεις του 2021.

Παραπομπές 

Βρετανικές ταινίες
Αγγλόφωνες ταινίες
Ταινίες παραγωγής Universal Pictures
Ταινίες παραγωγής Metro-Goldwyn-Mayer
Αμερικανικές ταινίες
Ταινίες του 2021
Βρετανικές ταινίες δράσης
Βρετανικές κατασκοπικές ταινίες
Ταινίες Τζέιμς Μποντ
Ταινίες γυρισμένες στη Τζαμάϊκα
Ταινίες γυρισμένες στην Αγγλία
Ταινίες γυρισμένες στη Νορβηγία
Αμερικανικές ταινίες δράσης
Ταινίες που επηρεάστηκαν από την πανδημία COVID-19
Αστυνομική υπηρεσία της πόλης της Νέας Υόρκης

Η Αστυνομική Υπηρεσία της Νέας Υόρκης (New York City Police Department, NYPD), είναι η κύρια υπηρεσία επιβολής του νόμου στην πόλη της Νέας Υόρκης. Ιδρύθηκε στις 23 Μαΐου 1845, είναι το μεγαλύτερο και ένα από τα παλαιότερα αστυνομικά τμήματα στις Ηνωμένες Πολιτείες.  Εδρεύει στο Police Plaza 1, στο Park Row στο Κάτω Μανχάταν. Μονάδες του NYPD περιλαμβάνουν τη Μονάδα Υπηρεσιών Έκτακτης Ανάγκης, K9, λιμενική αστυνομία, αεροπορική υποστήριξη, αντιτρομοκρατική, δίωξη ναρκωτικών κλπ.

Απασχολεί περίπου 55.000 άτομα, συμπεριλαμβανομένων σχεδόν 35.000 ένστολων αξιωματικών.  Σύμφωνα με την επίσημη βάση δεδομένων CompStat, το NYPD κλήθηκε σε σχεδόν 500.000 υποθέσεις και πραγματοποίησε πάνω από 200.000 συλλήψεις το 2019.  Το 2020, είχε προϋπολογισμό 6 δισεκατομμυρίων δολλαρίων.

Το NYPD έχει ιστορικό αστυνομικής βίας, διαφθοράς και διακρίσεων λόγω φυλής, θρησκείας και σεξουαλικότητας, κάτι που υποστηρίζεται ότι εξακολουθεί να υπάρχει μέχρι σήμερα.

Παραπομπές

Αστυνομία
Νέα Υόρκη
Μεταβολομική

Η μεταβολομική είναι η μελέτη των χημικών διεργασιών που περιλαμβάνουν μεταβολίτες, μικρά μόρια, που αποτελούν ενδιάμεσα ή/και τελικά προϊόντα του κυτταρικού μεταβολισμού. Συγκεκριμένα, η μεταβολομική είναι η «συστηματική μελέτη των μοναδικών χημικών δακτυλικών αποτυπωμάτων που αφήνουν πίσω τους συγκεκριμένες κυτταρικές διεργασίες». Το μεταβόλωμα αντιπροσωπεύει το πλήρες σύνολο των μεταβολιτών σε ένα βιολογικό κύτταρο, ιστό, όργανο ή οργανισμό, οι οποίοι είναι τα τελικά προϊόντα των κυτταρικών διεργασιών. Το αγγελιαφόρο RNA (mRNA), τα δεδομένα γονιδιακής έκφρασης και οι πρωτεομικές αναλύσεις αποκαλύπτουν το σύνολο των γονιδιακών προϊόντων που παράγονται στο κύτταρο, δεδομένα τα οποία αντιπροσωπεύουν μία όψη της κυτταρικής λειτουργίας. Από την άλλη, το μεταβολικό προφίλ μπορεί να δώσει μία στιγμιαία εικόνα της φυσιολογίας αυτού του κυττάρου, και με αυτόν τον τρόπο, η μεταβολομική παρέχει μια άμεση «λειτουργική ανάγνωση της φυσιολογικής κατάστασης» ενός οργανισμού. Μία από τις προκλήσεις της βιολογίας συστημάτων και της λειτουργικής γονιδιωματικής είναι η ενσωμάτωση γονιδιωματικών, μεταγραφικών, πρωτεομικών και μεταβολομικών πληροφοριών για την καλύτερη κατανόηση της κυτταρικής βιολογίας.

Μεταβολίτες 
Οι μεταβολίτες είναι τα ενδιάμεσα ή/και τα τελικά προϊόντα του μεταβολισμού. Στα πλαίσια της μεταβολομικής, ένας μεταβολίτης συνήθως ορίζεται ως οποιοδήποτε μόριο χαμηλού μοριακού βάρους (<1.5 kDa). Ωστόσο, υπάρχουν ορισμένες εξαιρέσεις ανάλογα με το δείγμα και τη μέθοδο ανίχνευσης. Για παράδειγμα, μακρομόρια όπως οι λιποπρωτεΐνες και η λευκωματίνη ανιχνεύονται αξιόπιστα με τη χρήση της φασματοσκοπίας NMR στο πλάσμα του αίματος. Σε μεταβολομικές μελέτες που πραγματοποιούνται σε φυτικούς οργανισμούς, είναι συνηθισμένο να αναφερόμαστε σε "πρωτογενείς" και "δευτερογενείς" μεταβολίτες. Ένας πρωτογενής μεταβολίτης εμπλέκεται άμεσα στη φυσιολογική ανάπτυξη, εξέλιξη και αναπαραγωγή. Ένας δευτερογενής μεταβολίτης δεν εμπλέκεται άμεσα σε αυτές τις διαδικασίες, αλλά συνήθως έχει σημαντική οικολογική λειτουργία. Τα παραδείγματα περιλαμβάνουν αντιβιοτικά και χρωστικές. Αντιθέτως, σε μεταβολομικές αναλύσεις που πραγματοποιούνται σε ανθρώπινα δείγματα, είναι πιο συνηθισμένο να περιγράφονται οι μεταβολίτες είτε ως ενδογενείς (που παράγονται από τον οργανισμό ξενιστή) είτε ως εξωγενείς.

Παραπομπές 

Βιολογία συστημάτων
Μεταβολισμός
Κομμουνιστικό Εργατικό Κόμμα Ρωσίας

Το Κομμουνιστικό Εργατικό Κόμμα Ρωσίας () ιδρύθηκε τον Νοέμβρη του 1991 στη βάση της «Κίνησης Κομμουνιστικής Πρωτοβουλίας» του ΚΚΣΕ. Ά Γραμματέας από το 1993 μέχρι το 2021 ήταν ο Βίκτορ Τιούλκιν. Από το 2021 Ά Γραμματέας είναι ο Στεπάν Μαλέντσοφ Η επίσημη εφημερίδα του κόμματος και όργανο του είναι η «Εργαζόμενη Ρωσία». Η νεολαία του κόμματος ονομάζεται Επαναστατική Κομμουνιστική Ένωση Νεολαίας (Μπολσεβίκοι). 

Στις βουλευτικές εκλογές του 1995 το σχήμα των (ΚΕΚΡ, ΡΚΚ, Εργαζόμενη Ρωσία) με ονομασία «Κομμουνιστές- Εργαζόμενη Ρωσία-Για την ΕΣΣΔ» απέσπασε (4.5%) και εξέλεξε έναν βουλευτή στην Δούμα τον Βίκτορ Τιούλκιν. Στις βουλευτικές εκλογές του 1999 το σχήμα των (ΚΕΚΡ, ΡΚΚ) με ονομασία «Κομμουνιστές και Εργαζόμενοι της Ρωσίας - Για την ΕΣΣΔ» απέσπασε (2.2%). Στις βουλευτικές εκλογές του 2003 το ΚΕΚΡ-ΡΚΚ συμφώνησε με το ΚΚΡΟ να συμπεριληφθούν υποψήφιοι του στις λίστες του. Το ΚΕΚΡ μέσα από τις λίστες του ΚΚΡΟ εξέλεξε βουλευτή τον Βίκτορ Τιούλκιν. Το «Μέτωπο Εργαζομένων Ρωσίας – ΡΟΤ ΦΡΟΗΤ» είναι ένα κοινωνικοπολιτικό μέτωπο που δημιούργησε το ΚΕΚΡ με σκοπό την οργάνωση των εργατικών αγώνων αλλά και την καταγραφή του ως πολιτικού κόμματος για την συμμετοχή στις εκλογές. Το «Μέτωπο Εργαζομένων Ρωσίας – ΡΟΤ ΦΡΟΗΤ» το 2012 κατέγραψε 60.000 μέλη. Στις τοπικές εκλογές της Αγίας Πετρούπολης το 2016 απέσπασε περίπου 10.000 ψήφους (1%). Για τις Προεδρικές εκλογές του 2018 πρότεινε υποψήφια την Ναταλία Λισίτσινα εργάτρια συνδικαλίστρια στο εργοστάσιο Κιρόφσκι Ζαβόντ. Παρότι μαζεύτηκαν 110.000 υπογραφές σύμφωνα με τις κρατικές αρχές την ώρα της προθεσμίας είχαν σταλεί ταχυδρομικά μόνο οι 90 χιλιάδες και έτσι δεν έγινε δεκτή η υποψηφιότητα που θέλει 100 χιλιάδες υπογραφές στήριξης του υποψηφίου προέδρου. 

Το ΚΕΚΡ είναι μέλος του ΚΚΣΕ 2001 από το 2011. Επίσης είναι μέλος της «Ευρωπαϊκής Κομμουνιστικής Πρωτοβουλίας». Το 2008 υπογράφηκε συμφωνία ανάμεσα στο ΚΕΚΡ-ΡΚΚ και τις οργανώσεις του ΚΚΣΕ 2001 στην Ρωσία για ενοποίηση τους και μετονομασία του σε ΚΕΚΡ-ΚΚΣΕ. Έτσι το 2011 το ΚΕΚΡ-ΚΚΣΕ εντάχθηκε και στο ΚΚΣΕ 2001 μαζί με πολιτικές οργανώσεις όπως το Κομμουνιστικό Κόμμα Εργατών Λευκορωσίας (Οργάνωση του ΚΚΣΕ στην Λευκορωσία), την Ένωση Κομμουνιστών Ουκρανίας.

Κομμουνιστικά κόμματα στη Ρωσία
Κομμουνιστικό Κόμμα Σοβιετικής Ένωσης (2001)

Το Κομμουνιστικό Κόμμα της Σοβιετικής Ένωσης (ρωσικά: Коммунистическая Партия Советского Союза, Kommunisticheskaya Partiya Sovetskogo Soyuza; συντόμευση: КПСС), δημιουργήθηκε το 2001 ύστερα από την διάσπαση της «Ένωσης Κομμουνιστικών Κομμάτων - Κομμουνιστικό Κόμμα της Σοβιετικής Ένωσης». Το 2001 δημιουργήθηκε μετά από διαφωνίες του Όλεγκ Σένιν και Γκενάντι Ζιουγκανόφ για την δημιουργία ενός ενωμένου κομμουνιστικού κόμματος της Ένωσης της Λευκορωσίας και της Ρωσίας.

Το 2008 υπογράφηκε συμφωνία ανάμεσα στο ΚΕΚΡ-ΡΚΚ και τις οργανώσεις του ΚΚΣΕ 2001 στην Ρωσία για ενοποίηση τους και μετονομασία του σε ΚΕΚΡ-ΚΚΣΕ. Έτσι το 2011 το ΚΕΚΡ-ΚΚΣΕ εντάχθηκε και στο ΚΚΣΕ 2001 μαζί με πολιτικές οργανώσεις όπως το Κομμουνιστικό Κόμμα Εργατών Λευκορωσίας (Οργάνωση του ΚΚΣΕ στην Λευκορωσία), την Ένωση Κομμουνιστών Ουκρανίας. Γενικός Γραμματέας του ΚΚΣΕ 2001 εκλέχθηκε το 2010 ο Σεργκέι Αλεξαντρόφ.

*Η Ένωση Κομμουνιστικών Κομμάτων – ΚΚΣΕ ιδρύθηκε το 1993. Το 1994 εξέλεξε Γενικό Γραμματέα τον Ολέγκ Σένιν μέλος του Πολιτικού Γραφείου του ΚΚΣΕ το 1990. Μετά την διάσπαση της το 2001 Γενικός Γραμματέας της έγινε ο Γκέναντι Ζιουγκάνοφ.

Παραπομπές 

Κομμουνιστικά κόμματα στη Ρωσία
Ραφή πέους

Η ραφή του πέους είναι μια διακριτή γραμμή δέρματος που εκτείνεται κατά μήκος του ανθρώπινου πέους. Βρίσκεται στην κάτω πλευρά του κορμού και μπορεί να είναι ελαφρώς σκουρότερη από το υπόλοιπο δέρμα (πόσθη). Η γραμμή που καταλήγει στην κορυφή ονομάζεται ραφή της ακροποσθίας και απολήγει στο χαλινό του πέους. Η ραφή στο πέος είναι τμήμα μιας εκτενέστερης γραμμής που διατρέχει τα γεννητικά όργανα του άνδρα, η οποία ξεκινά από τη βάση του πρωκτού και περνά, επίσης, απ' το περίνεο και το όσχεο.
 
Η γραμμή που εκτείνεται χαμηλότερα απ' το πέος, επάνω στο δέρμα που καλύπτει τους όρχεις (όσχεο), ονομάζεται ραφή του οσχέου. Ο ιστός, από τον οποίο αποτελείται, είναι αρκετά λεπτός και χαρακτηρίζεται από μεγάλη ευαισθησία. Όταν το όσχεο συστέλλεται, η ραφή μπορεί να γίνει σκουρότερη και ψηλαφητή. Η γραμμή που εκτείνεται πίσω απ' τους όρχεις έως τον πρωκτό ονομάζεται ραφή του περινέου. Η ραφή εμφανίζεται στο έμβρυο κατά την κύηση, όταν τα άκρα του οσχέου και της πόσθης συνενώνονται για να εσωκλείσουν τα εξωτερικά γεννητικά όργανα του άνδρα.

Δείτε επίσης 
Χαλινός (πέος)
Ανθρώπινο πέος
Ανδρικό αναπαραγωγικό σύστημα

Παραπομπές 

Πέος
Rack (ράπερ)

Ο Ηρακλής Μαρνέζος (γενν. Αθήνα, 24 Νοεμβρίου 1999) γνωστός με το ψευδώνυμο Rack, είναι Έλληνας ράπερ. Είναι ιδιοκτήτης του Barcode Crew και της δισκογραφικής εταιρείας Barcode Entertainment.

Πρώτα βήματα 
Η πρώτη επαφή του καλλιτέχνη ήρθε μόλις στην ηλικία των 2 ετών, στο τραγούδι που δημιούργησε ο πατέρας του με όνομα "Τα παιδιά του Λεκτικού", που τραγουδάει αυτός και η αδερφή του, Νέμεσις. 

Μετά από μερικά τραγούδια έφτασε η στιγμή να κυκλοφορήσει το πρώτο του επίσημο mixtape με όνομα "Rackattack", το οποίο κυκλοφόρησε τον Μάρτιο του 2017, και περιέχει 4 τραγούδια.

Επιστροφή και καθιέρωση 
Ακολουθεί μία πολύχρονη παύση στις μουσικές του κυκλοφορίες, ή οποία διαρκεί μέχρι τις 8 Ιουλίου 2020, όπου και κυκλοφορεί το κομμάτι "Barcode" σε συνεργασία με τον DJ. Silence από την Good Vybz Music και την Def Jam Greece. 

Η επόμενη του κυκλοφορία πραγματοποιείται στις 18 Φεβρουαρίου 2021, σε συνεργασία με τον Ortiz στο κομμάτι "Davay." 

Τον Μάρτιο του 2021 συμμετέχει στο κομμάτι "Gjenovese" από τον δίσκο των Mad Clip, Strat και BeTaf Beats που τιτλοφορείται "Still Active".  

Ακολουθεί η πρώτη του συνεργασία με τον Saske, με τίτλο "Δοκίμασε Τον", η οποία κυκλοφόρησε από την OffBeat Records στις 7 Απριλίου 2021. Το κομμάτι αυτό είναι το πρώτο single από το επερχόμενο album του Saske με τίτλο "Saskepticism Vol. 2". 

Στις 13 Μαΐου του 2021 κυκλοφορεί το κομμάτι "Καθήκον", με την μουσική να την έχουν επιμεληθεί οι στενοί συνεργάτες του Rack, Oge και Beyond Music. Το "Καθήκον" λειτουργεί ως lead single για το album "Rackattack". Το τραγούδι ήταν μεταξύ των τάσεων για αρκετές εβδομάδες.  

Στις 9 Ιουνίου 2021, κυκλοφορεί την δεύτερη του συνεργασία με τον Saske με τίτλο "NASA", με το κομμάτι να κυκλοφορεί από την Barcode Entertainment.   

Μετά από αρκετές επιτυχίες και νέα κομμάτια, κυκλοφορεί το τραγούδι "Τελικά" σε συνεργασία με τον Κωνσταντίνο Αργυρό το οποίο είναι, από άποψη θεαματικότητας, επιτυχημένο.

Δισκογραφία 
Τον Μάιο του 2021 κυκλοφορεί ο πρώτος του επίσημος δίσκος με όνομα "RACKATTACK", ο οποίος περιέχει 9 τραγούδια. Τον Αύγουστο του ίδιου έτους κυκλοφορεί η έκδοσή του με επιπλέον 4 κομμάτια. 

Τον Ιούλιο του 2022 κυκλοφόρησε ο δεύτερος επίσημος δίσκος του με όνομα "RACKATTACK 2", ο οποίος περιέχει 10 τραγούδια.

Ενδεικτική δισκογραφία
Rack Attack Mixtape (2017)
RACKATTACK (2021)
RACKATTACK 2 (2022)

Εξωτερικοί σύνδεσμοι 
Η συνέντευξή του στο VICE.

Παραπομπές 

Έλληνες ράπερ
Έλληνες τράπερ
Α.Ο.Κ. Χανιά

Ο Αθλητικός Όμιλος Καλαθοσφαίρισης Χανιά είναι ελληνικό αθλητικό σωματείο που δραστηριοποιείται με έδρα τα Χανιά, στο νησί της Κρήτης. Επίσημο έτος ίδρυσής του είναι το 2016. Οι αθλητές του διαγωνίζονται με χρώματα το κόκκινο και το σκούρο μπλε. Στο έμβλημά του απεικονίζεται μία μπάλα. Έδρα του είναι το Κλειστό Γυμναστήριο Κλαδισού, χωρητικότητας 2.500 περίπου καθήμενων θεατών. Ο σύλλογος νομικά αποτελεί τμήμα ερασιτεχνικής άθλησης. Καλλιεργεί τμήματα καλαθοσφαίρισης τόσο ενηλίκων ανδρών όσο και ακαδημίες νεαρότερων ηλικιακά αθλητών.

Ιστορική αναδρομή

Περίοδοι σε εθνικές κατηγορίες

Τρέχουσα αγωνιστική περίοδος 
Κατά την τρέχουσα αγωνιστική περίοδο, 2021-22, ο Α.Ο.Κ. Χανιά έλαβε μέρος στο Πρωτάθλημα της Β' Εθνικής Κατηγορίας Ανδρών που διοργάνωσε η Ελληνική Ομοσπονδία Καλαθοσφαίρισης. Ειδικότερα τοποθετήθηκε στο 2ο Όμιλο Νότου, τον οποίο συνέθεσαν 14 σύλλογοι. Στο πλαίσιο αυτό συγκέντρωσε 15 νίκες και 11 ήττες, ολοκληρώνοντας τις υποχρεώσεις του στην 5η θέση της βαθμολογικής κατάταξης.  

Έδρα του συλλόγου είναι το Κλειστό Γυμναστήριο Κλαδισού, χωρητικότητας 2.500 περίπου καθήμενων θεατών. Πρόεδρος του διοικητικού συμβουλίου είναι ο ωτορινολαρυγγολόγος Μιχάλης Ξυλάκης. Καθήκοντα πρώτου προπονητή διατηρούσε σε όλη τη διάρκεια της χρονιάς ο Ανδρέας Κεσαπίδης με άμεσους συνεργάτες το Χρήστο Παπανικολάου, τον Κώστα Πανά και τον Παναγιώτη Σταυρόπουλο.

Παραπομπές

Εξωτερικοί σύνδεσμοι 

 Α.Ο.Κ. Χανιά, επίσημος ιστότοπος.
 
 
 «Κλειστό Γυμναστήριο Κλαδισού», πληροφορίες στον ιστότοπο Stadia.gr.
 «Κλειστό Γυμναστήριο Κλαδισού», πληροφορίες στον ιστότοπο Gipeda.gr.

Αθλητικοί σύλλογοι Χανίων
Ιδρύσεις αθλητικών συλλόγων το 2016
Ελληνικοί σύλλογοι καλαθοσφαίρισης
Ιδρύσεις ομάδων καλαθοσφαίρισης το 2016
Σωματεία Ε.ΚΑ.Σ.Κ.
Τζέσι Πλέμονς

Ο Τζέσι Λον Πλέμονς (αγγλικά: Jesse Lon Πλέμονς) (2 Απριλίου 1988) είναι Αμερικανός ηθοποιός. Ξεκίνησε την καριέρα του ως παιδικός ηθοποιός και πέτυχε μια σημαντική πρόοδο στην καριέρα του με τον δευτερεύοντα ρόλο του ως Landry Clarke στη δραματική σειρά του NBC Friday Night Lights (2006–2011). Στη συνέχεια, ενσάρκωσε τον Todd Alquist στη 5η σεζόν της δραματικής σειράς του δικτύου AMC, Breaking Bad (2012–2013). Στην συνέχεια επανέλαβε τον ίδιο ρόλο στη συνέχεια της ταινίας El Camino: A Breaking Bad Movie (2019). Μετά το Breaking Bad, ο Πλέμονς έλαβε την πρώτη του υποψηφιότητα για βραβείο Emmy και κέρδισε ένα τηλεοπτικό βραβείο Critics 'Choice για την ερμηνεία του Ed Blumquist στη 2η σεζόν της  σειράς Fargo (2015) στο κανάλι FX.  Έλαβε μια δεύτερη υποψηφιότητα για βραβείο Emmy για την ερμηνεία του Robert Daly στο «USS Callister», ένα επεισόδιο της σειράς Black Mirror στο Netflix (2017).

Οι ρόλοι σε ταινίες του Πλέμονς περιλαμβάνουν τον Val Dodd στο The Master (2012), τον Kevin Weeks στο Black Mass (2015), τον Joe Murphy στο Bridge of Spies (2015), τον Gary Kingsbury στο Game Night (2018), τον Kurt στην ταινία Vice (2018), τον Chuckie O'Brien στο The Irishman (2019), τον Jake στο I'm Thinking of Ending Things (2020), τον Roy Mitchell στο Judas and the Black Messiah (2021) και τον Prince Joachim στην ταινία Jungle Cruise (2021). Ήταν υποψήφιος για το βραβείο Independent Spirit για τον πρώτο ανδρικό ρόλο ως David Mulcahey στην ταινία Other People (2016).

Προσωπική ζωή 
Όταν ο Πλέμονς εμφανίστηκε στο Breaking Bad, οι θαυμαστές του έδωσαν το παρατσούκλι «Meth Damon», λόγω της ομοιότητας του Πλέμονς με τον ηθοποιό Ματ Ντέιμον. Ένας από τους πρώτους κινηματογραφικούς του ρόλους, σε ηλικία 12 ετών, ήταν να παίξει τη νεότερη έκδοση του χαρακτήρα του Ντέιμον στην ταινία All the Pretty Horses (2000). Εμφανίστηκε επίσης στο The Master ως γιος του Φίλιπ Σέιμουρ Χόφμαν, ενός άλλου ηθοποιού με τον οποίο συγκρίθηκε η φυσική του εμφάνιση.

Ο Πλέμονς ξεκίνησε μια σχέση με τη συμπρωταγωνίστριά του στο Fargo, Κίρστεν Ντανστ το 2016. Αρραβωνιάστηκαν το 2017. Ο γιος τους, Ένις Χάουαρντ Πλέμονς, γεννήθηκε το 2018. Η Ντανστ γέννησε το δεύτερο παιδί του ζευγαριού, τον Τζέιμς Ρόμπερτ Πλέμονς το 2021.

Παραπομπές

Εξωτερικοί σύνδεσμοι 

 

Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί κινηματογράφου
Μπέιτ Σεμές

Το Μπέιτ Σεμές () είναι ισραηλινή πόλη περίπου 30 χλμ δυτικά της Ιερουσαλήμ στο Διαμέρισμα των Ιεροσολύμων, με πληθυσμό 124.957 κατοίκους το 2019.

Δημογραφικά στοιχεία

Όταν η πόλη χτίστηκε τη δεκαετία του 1950, κατοικήθηκε αρχικά από νέους μετανάστες από το Ιράν, το Ιράκ, τη Ρουμανία, τη Βουλγαρία, το Μαρόκο και το ιρακινό Κουρδιστάν. Στη δεκαετία του 1990, η πόλη είδε μια μεγάλη εισροή νέων μεταναστών από την πρώην Σοβιετική Ένωση, την Αιθιοπία και τις αγγλόφωνες χώρες, μετατρέποντάς την σε μεγάλο κέντρο για Άγγλους μετανάστες. Σημαντικός αριθμός ατόμων έχει προέλθει από τη Βόρεια Αμερική, το Ηνωμένο Βασίλειο, τη Νότια Αφρική και την Αυστραλία. Ο πληθυσμός αυτός τείνει να είναι ορθόδοξος, μορφωμένος και από ομάδες μεσαίου εισοδήματος. Ταυτόχρονα, οι Ορθόδοξοι Εβραίοι από το Ισραήλ άρχισαν επίσης να μετακινούνται στην πόλη, αναζητώντας πιο ευρύχωρη και χαμηλού κόστους κατοικία.

Σύμφωνα με έναν δημοτικό σύμβουλο, δεν υπήρχαν υπερορθόδοξοι στο Μπέιτ Σεμές πριν τη δεκαετία του 1990. Από τότε, το Μπέιτ Σεμές έγινε όλο και περισσότερο θρησκευτικό, με μεγάλο τομέα υπερορθοδόξων. Πολλές συναγωγές και γιεσιβά έχουν χτιστεί στην πόλη. Οι θρησκευτικές κοινότητες που εκπροσωπούνται στο Μπέιτ Σεμές περιλαμβάνουν τους Γκερ, Μπελζ, Σομέρ Εμουνίμ, Σατμάρ και Νατουρέι Καρτά. Το 2011 οι υπερορθόδοξοι αποτελούσαν το 40% του πληθυσμού, εκ των οποίων περίπου 50 ή 60 οικογένειες με μεγάλη επιρροή είναι εθνοφρουροί. Σύμφωνα με στατιστικά στοιχεία που δημοσίευσε ο δήμος, το 63% των μαθητών της πόλης το 2010 ήταν υπερορθόδοξοι.

Παραπομπές

Πόλεις του Ισραήλ
Προσωρινή Δύναμη των Ηνωμένων Εθνών στον Λίβανο

Η Προσωρινή Δύναμη των Ηνωμένων Εθνών στον Λίβανο (, ) είναι ειρηνευτική αποστολή των ΗΕ-ΝΑΤΟ η οποία ιδρύθηκε στις 19 Μαρτίου 1978 με τα ψηφίσματα 425 και 426 του Συμβουλίου Ασφαλείας των Ηνωμένων Εθνών, για να επιβεβαιώσει την αποχώρηση του Ισραήλ από τον Λίβανο στον οποίο είχε εισβάλει το Ισραήλ πέντε ημέρες πριν, προκειμένου να διασφαλιστεί ότι η κυβέρνηση του Λιβάνου θα αποκαταστήσει την πραγματική εξουσία της στην περιοχή. Η σύγκρουση στο Νότιο Λίβανο του 1978 ήρθε στο πλαίσιο της παλαιστινιακής εξέγερσης στο Νότιο Λίβανο και του εμφυλίου πολέμου του Λιβάνου.

Παραπομπές

Ειρηνευτική Δύναμη του ΟΗΕ
Εμφύλιος Πόλεμος του Λιβάνου
Ζίγιεμλιε

Ζίγιεμλιε λέγονται δύο οικισμοί στην Βοσνία και Ερζεγοβίνη:

 Ζίγιεμλιε (Μόσταρ)
 Ζίγιεμλιε (Ίστοτσνι Μόσταρ)
Μαρία Ρέσσα

Η Μαρία Αντζελίτα Ρέσσα (Maria Angelita Ressa, προφορά τάγκαλογκ: [ˈɾesa], γεννημένη στις 2 Οκτωβρίου 1963) είναι Φιλιππινέζα  και Αμερικανίδα δημοσιογράφος και συγγραφέας, συνιδρύτρια και διευθύνουσα σύμβουλος του Rappler και η πρώτη ανεξάρτητη Φιλιππινέζα που κερδίζει βραβείο Νόμπελ. Προηγουμένως πέρασε σχεδόν δύο δεκαεκετίες δουλεύοντας ως ερευνητική δημοσιογράφος στη Νοτιοανατολική Ασία για το CNN. Η Ρέσσα τιμήθηκε με το Νόμπελ Ειρήνης του 2021 από κοινού με τον Ντμίτρι Μουράτοβ, αφού προτάθηκε από τον Νορβηγό πρωθυπουργό Γιόνας Γκαρ Στόρε. 

Το 2020, καταδικάστηκε για κυβερνοέγκλημα, σύμφωνα με τον αμφιλεγόμενο φιλιππινέζικο νόμο κατά του εγκλήματος στον κυβερνοχώρο, κίνηση που καταδικάστηκε από ομάδες ανθρωπίνων δικαιωμάτων και δημοσιογράφους ως επίθεση κατά της ελευθερίας του Τύπου.

Η Ρέσσα συμπεριλήφθηκε στα Πρόσωπα της Χρονιάς 2018 του Time ως μία από τους δημοσιογράφους από όλο τον κόσμο που καταπολεμούν τις ψευδείς ειδήσεις. Στις 13 Φεβρουαρίου 2019, συνελήφθη για διαδικτυακή δυσφήμιση λόγω κατηγοριών ότι η Rappler δημοσίευσε μια ψευδή είδηση σχετικά με τον επιχειρηματία Wilfredo Keng. Στις 15 Ιουνίου 2020, ένα δικαστήριο στη Μανίλα την έκρινε ένοχη για διαδικτυακή δυσφήμηση. Δεδομένου ότι επικρίνει δημόσια τον προέδρο των Φιλιππίνων Ροντρίγκο Ντουτέρτε, η σύλληψη και η καταδίκη της θεωρήθηκαν από πολλούς στην αντιπολίτευση και τη διεθνή κοινότητα ως πολιτικά υποκινούμενη από την κυβέρνηση του Ντουτέρτε. Η Ρέσσα είναι μία από τις 25 κορυφαίες προσωπικότητες της Επιτροπής Πληροφοριών και Δημοκρατίας που ξεκίνησε από τους Δημοσιογράφους Χωρίς Σύνορα.

Παραπομπές

Εξωτερικοί σύνδεσμοι 
 
 

Βραβευμένοι με Νόμπελ Ειρήνης
Δημοσιογράφοι
Ακτιβιστές
Κορνέλις Γιοχάνες φαν Χάουτεν

Ο Κορνέλις Γιοχάνες φαν Χάουτεν (ολλανδικά: Cornelis Johannes van Houten) (18 Φεβρουαρίου 1920, Χάγη - 24 Αυγούστου 2002) ήταν Ολλανδός αστρονόμος. Μερικές φορές το όνομά του δίνεται επίσης στη βιβλιογραφία ως Κέις φαν Χάουτεν (Kees van Houten).

Βιογραφία 
Με εξαίρεση ένα σύντομο διάστημα ως βοηθός στο Παρατηρητήριο Γιερκς στις ΗΠΑ (1954 έως 1956), ο φαν Χάουτεν πέρασε ολόκληρη την επαγγελματική του σταδιοδρομία στο Πανεπιστήμιο του Λέιντεν.

Ως αποτέλεσμα του Δεύτερου Παγκοσμίου Πολέμου, έπρεπε να διακόψει τις σπουδές του και ήταν σε θέση να κάνει το διδακτορικό του μόνο το 1952.

Παντρεύτηκε την αστρονόμο Ίνχριντ Χρόνεφελντ (που πήρε το όνομα Ίνχριντ φαν Χάουτεν-Χρόνεφελντ).

Ο φαν Χάουτεν, η σύζυγός του και ο αστρονόμος Tom Gehrels σχημάτισαν μια πολύ επιτυχημένη επιστημονική τριάδα που ανακάλυψε συνολικά 4.329 αστεροειδείς στο πλαίσιο της έρευνας Palomar-Leiden. Έκανε εκτεταμένες εικόνες του ουρανού με την κάμερα 48 " - Schmidt του Παρατηρητηρίου Mount Palomar στις ΗΠΑ. Οι φωτογραφικές πλάκες στάλθηκαν στην Ολλανδία και αναλύθηκαν στο Πανεπιστήμιο του Λέιντεν για τον προσδιορισμό των αστεροειδών. Η στατιστική κατανομή των τροχιών τους έδειξε ότι οι αστεροειδείς περιστρέφονται γύρω από τον ήλιο σε ομάδες.

Ο φαν Χάουτεν μελέτησε επίσης τις ακτινικές ταχύτητες των κοντινών δυαδικών αστέρων.

Μέχρι τον θάνατό του δημοσίευσε άρθρα για αστεροειδείς και την έκλειψη δυαδικών αστέρων. Ο αστεροειδής (1673) φαν Χάουτεν πήρε το όνομά του.

Παραπομπές

Ολλανδοί αστρονόμοι
Μακεδονικός Νεάπολης (καλαθοσφαίριση γυναικών)

Ο Αθλητικός Σύλλογος Μακεδονικός είναι ελληνικό αθλητικό σωματείο που δραστηριοποιείται στην περιοχή του Δήμου Παύλου Μελά στη Θεσσαλονίκη. Επίσημο έτος ίδρυσής του είναι το 1928 και οι αθλητές του αγωνίζονται με χρώματα το πράσινο, το λευκό και το μαύρο. Στο έμβλημά του απεικονίζεται μία ασπίδα, η οποία απεικονίζει ως σύμβολα τον Ήλιο της Βεργίνας και το Λευκό Πύργο. Ο σύλλογος στο παρελθόν διατηρούσε τμήματα γυναικείας καλαθοσφαίρισης για ενήλικες αλλά και νεαρότερες αθλήτριες. Έδρα του ήταν το Κλειστό Γυμναστήριο του Μακεδονικού, χωρητικότητας 600 καθήμενων θεατών. Το τμήμα νομικά διέθετε τη μορφή ερασιτεχνικού σωματείου.

Ιστορική αναδρομή

Περίοδοι σε εθνικές κατηγορίες

Τρέχουσα αγωνιστική περίοδος 
Κατά την τρέχουσα αγωνιστική περίοδο, 2021-22, ο Α.Σ. Μακεδονικός δεν συμμετέχει σε κάποια γυναικεία διοργάνωση καλαθοσφαίρισης, ούτε σε τοπικό, ούτε σε εθνικό επίπεδο.

Παραπομπές

Εξωτερικοί σύνδεσμοι 

 Α.Σ. Μακεδονικός, επίσημος ιστότοπος του συλλόγου.
 
 
 «Κλειστό Γυμναστήριο Μακεδονικού», πληροφορίες στον ιστότοπο Gipeda.gr.

Καλαθοσφαιριση γυναικων
Ανενεργοί ελληνικοί σύλλογοι καλαθοσφαίρισης
Ιδρύσεις ομάδων καλαθοσφαίρισης σε άγνωστο έτος
Σωματεία Ε.ΚΑ.Σ.Θ.
Μάρκο Παντάνι

Ο Μάρκο Παντάνι (), (13 Ιανουαρίου 1970 – 14 Φεβρουαρίου 2004) ήταν Ιταλός αθλητής ποδηλασίας δρόμου, ο οποίος θεωρήθηκε ευρέως ως ο μεγαλύτερος, αν όχι ο μεγαλύτερος, ειδικός αναρρίχησης στην ιστορία του αθλήματος με βάση την κληρονομιά του. Κέρδισε τόσο τον ποδηλατικό Γύρο της Γαλλίας και τον ποδηλατικό (Γύρο της Ιταλίας) το 1998, όντας ο έκτος Ιταλός μετά τους Οτάβιο Μποτέκια, Τζίνο Μπαρτάλι, Φάουστο Κόππι, Φελίτσε Τζιμόντι και Γκαστόν Νετσίνι που κέρδισαν το Tour de France. Είναι ο τελευταίος ποδηλάτης και ένας από τους μόλις επτά, που κέρδισε τον Γύρο της Ιταλίας και τον Γύρο της Γαλλίας την ίδια χρονιά.  

Το επιθετικό στυλ και η επιθετική ποδηλασία του Παντάνι τον μετέτρεψαν σε αγαπημένο οπαδό στα τέλη της δεκαετίας του 1990. Ήταν γνωστός με το παρατσούκλι «Ο Πειρατής» (Il Pirata) λόγω του ξυρισμένου κεφαλιού του και της μπαντάνας και των σκουλαρικιών που φορούσε. Με ύψος 1,72 μέτρα και 57 κιλά βάρος, λέγεται ότι είχε την κλασική σωματοδομή για ποδηλάτη ανάβασης. Το στυλ του έχει έρθει σε αντίθεση με αυτό των έμπειρων  αθλητών, όπως ο πέντε φορές νικητής του Γύρου της Γαλλίας Μιγκέλ Ιντουράιν.

Παρόλο που ο Παντάνι δεν βρέθηκε ποτέ θετικός σε απαγορευμένες ουσίες κατά τη διάρκεια της καριέρας του, η καριέρα του ήταν γεμάτη κατηγορίες για ντόπινγκ. Στο Giro d'Italia του 1999, αποβλήθηκε λόγω των ακανόνιστων τιμών του αίματος. Αν και αποκλείστηκε για «λόγους υγείας», υπονοήθηκε ότι ο υψηλός αιματοκρίτης του Παντάνι ήταν το προϊόν χρήσης της ΕΠΟ. Μετά από μεταγενέστερες κατηγορίες, ο Παντάνι υπέστη σοβαρή κατάθλιψη από την οποία δεν ανάρρωσε ποτέ πλήρως. Πέθανε από οξεία δηλητηρίαση από κοκαΐνη το 2004.

Πρώτα χρόνια και ερασιτεχνική καριέρα 
Ο Παντάνι γεννήθηκε στις 13 Ιανουαρίου 1970 στη Τσεζένα και ήταν  γιος του Φερντινάντο (αναφέρεται ως Πάολο) και της Τονίνα. Εντάχθηκε στον ποδηλατικό σύλλογο Φάουστο Κόππι του Τσεζενάτικο σε ηλικία έντεκα ετών. Ως ερασιτέχνης ποδηλάτης, κέρδισε το Girobio του 1992, το οποίο είναι η ερασιτεχνική έκδοση του Giro d'Italia, αφού προηγουμένος είχε τερματίσει τρίτος το 1990 και δεύτερος το 1991.

Επαγγελματική καριέρα

1992–1996 
Η επιτυχία του στο Girobio τον οδήγησε για το υπόλοιπο της σεζόν του 1992 με την ομάδα Carrera Jeans – Vagabond του Νταβίντ Μποϊφάβα. Στον πρώτο του επαγγελματικό αγώνα, το Gran Premio Città di Camaiore τερμάτισε στην 12η θέση. Το 1993, στην πρώτη του ολοκληρωμένη σεζόν ως επαγγελματίας ποδηλάτης, τερμάτισε πέμπτος στην ορεινή διαδρομή του Giro del Trentino και έκανε το ντεμπούτο του στο Giro d'Italia προκειμένου να βοηθήσει τον αρχηγό της ομάδας του, Κλαούντιο Τσιαπούτσι. Ο Παντάνι αναγκάστηκε να εγκαταλείψει τον αγώνα στην 18η διαδρομή λόγω τενοντίτιδας.

Παραπομπές

Βιβλιογραφία

Περαιτέρω ανάγνωση

Εξωτερικοί σύνδεσμοι 

 Marco Pantani Foundation

Ιταλοί αθλητές
Θάνατοι από δηλητηρίαση
Τζόρνταν Πίτερσον

Ο Τζόρνταν Μπερντ Πίτερσον (αγγλικά: Jordan Bernt Peterson) (12 Ιουνίου 1962) είναι Καναδός καθηγητής ψυχολογίας, κλινικός ψυχολόγος, YouTuber και συγγραφέας. Άρχισε να δέχεται ευρεία προσοχή στα τέλη της δεκαετίας του 2010 για τις απόψεις του σε πολιτικά ζητήματα, που συχνά περιγράφονται ως συντηρητικές.

Γεννημένος και μεγαλωμένος στην Αλμπέρτα, ο Πίτερσον έλαβε πτυχίο πολιτικών επιστημών και ψυχολογίας από το Πανεπιστήμιο της Αλμπέρτα και διδακτορικό στην κλινική ψυχολογία από το Πανεπιστήμιο ΜακΓκίλ. Μετά τη διδασκαλία και την έρευνα στο Πανεπιστήμιο του Χάρβαρντ, επέστρεψε στον Καναδά το 1998 για να ενταχθεί μόνιμα στη σχολή ψυχολογίας στο Πανεπιστήμιο του Τορόντο. Το 1999, δημοσίευσε το πρώτο του βιβλίο, Maps of Meaning: The Architecture of Belief, το οποίο έγινε η βάση για πολλές από τις επόμενες διαλέξεις του. Το βιβλίο συνδυάζει πληροφορίες από ψυχολογία, μυθολογία, θρησκεία, λογοτεχνία, φιλοσοφία και νευροεπιστήμη για την ανάλυση συστημάτων πεποιθήσεων.

Το 2016, ο Πίτερσον κυκλοφόρησε μια σειρά από βίντεο στο YouTube που επέκριναν την τροποποίηση του Καναδικού Νόμου για τα Ανθρώπινα Δικαιώματα και τον Ποινικό Κώδικα (Bill C-16), που ψηφίστηκε από το Κοινοβούλιο του Καναδά. Το 2018, όταν δημοσίευσε το δεύτερο βιβλίο του, 12 Rules for Life: An Antidote to Chaos. Το 2021, δημοσίευσε το τρίτο του βιβλίο, Beyond Order: 12 More Rules for Life.

Παραπομπές

Καναδοί ψυχολόγοι
Καναδοί YouTubers
Κλινικοί ψυχολόγοι
Καναδοί συγγραφείς
Ακτιβιστές της ελευθερίας του λόγου
Απόφοιτοι του Πανεπιστημίου της Αλμπέρτα
Κατάλογος δημάρχων Καλαμάτας

Κατάλογος Δημάρχων Καλαμάτας από το 1834.

Πρώτος δήμαρχος Καλαμάτας ήταν ο Παναγιώτης Μπενάκης, ο οποίος υπηρέτησε από το 1834 έως το 1841. Από το 1964 έως το 1972 δήμαρχος ήταν ο πολιτικός μηχανικός Κωνσταντίνος Κουτουμάνος (1928-2003), ο οποίος επί δημαρχίας του μετέφερε το κτήριο του δημαρχείου από τη στοά της οδού Λόντου σε νεοκλασικό κτήριο και επίσης μερίμνησε για τη μελέτη και το σχεδιασμό του έργου να σκεπαστεί η κοίτη του ποταμού Νέδοντα. Ο Εμμανουήλ Βέκκος ήταν ο πρώτος αιρετός δήμαρχος της πόλης μετά την πτώση της χούντας.

Δήμαρχοι Καλαμάτας

Εξωτερικοί σύνδεσμοι 

 Δήμος Καλαμάτας (ιστότοπος του Δήμου Καλαμάτας)

Παραπομπές 

Κατάλογοι Ελλήνων δημάρχων
Δήμαρχοι Καλαμάτας